CELEX: 32018D0135
Language: lv
Date: 2018-01-23 00:00:00
Title: Politikas un drošības komitejas Lēmums (KĀDP) 2018/135 (2018. gada 23. janvāris) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (EUTM Mali/1/2018)

27.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 24/1
            
         POLITIKAS UN DROŠĪBAS KOMITEJAS LĒMUMS (KĀDP) 2018/135
   (2018. gada 23. janvāris)
   par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (EUTM Mali/1/2018)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
   tā kā:
   
               (1)
            
            
               Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) pieņemt attiecīgos lēmumus par EUTM Mali politisko kontroli un stratēģisko vadību, tostarp lēmumus par nākamo ES misijas spēku komandieru iecelšanu amatā.
            
         
               (2)
            
            
               PDK 2017. gada 26. jūnijā pieņēma Lēmumu (KĀDP) 2017/1176 (2), ar ko par ES misijas spēku komandieri tika iecelts brigādes ģenerālis Bart LAURENT.
            
         
               (3)
            
            
               Spānija 2017. gada 24. oktobrī ierosināja par ES misijas EUTM Mali spēku komandieri no 2018. gada 31. janvāra iecelt brigādes ģenerāli Enrique MILLÁN MARTÍNEZ, kas nomainītu brigādes ģenerāli Bart LAURANT.
            
         
               (4)
            
            
               ES Militārā komiteja 2017. gada 5. decembrī atbalstīja minēto ieteikumu.
            
         
               (5)
            
            
               Tādēļ būtu jāpieņem lēmums par brigādes ģenerāļa Enrique MILLÁN MARTÍNEZ iecelšanu. Lēmums (KĀDP) 2017/1176 būtu jāatceļ.
            
         
               (6)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,
            
         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Enrique MILLÁN MARTÍNEZ no 2018. gada 31. janvāra tiek iecelts par ES misijas spēku komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
   2. pants
   Ar šo tiek atcelts Lēmums (KĀDP) 2017/1176.
   3. pants
   Šis lēmums stājas spēkā 2018. gada 31. janvārī.
   
      Briselē, 2018. gada 23. janvārī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 14, 18.1.2013., 19. lpp.
   
   
      (2)  Politikas un drošības komitejas Lēmums (KĀDP) 2017/1176 (2017. gada 26. jūnijs) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (EUTM Mali/1/2017) (OV L 170, 1.7.2017., 94. lpp.).